                                                PATVIRTINTA

                                                                                             Jonavos rajono savivaldybės administracijos

                                                                Žeimių seniūnijos seniūno

                                                                                              2018  m. gruodžio 19 d. 
                                                  įsakymu Nr. V-9  
ŽEIMIŲ SENIŪNIJOS VYRIAUSIOJO SPECIALISTO 
PAREIGYBĖS APRAŠYMAS
                                                I SKYRIUS

                                     PAREIGYBĖS CHARAKTERISTIKA
1. Žeimių seniūnijos vyriausias specialistas yra valstybės karjeros tarnautojas.
II SKYRIUS

 PAREIGYBĖS PASKIRTIS
2. Žeimių seniūnijos vyriausiojo specialisto pareigybė reikalinga užtikrinti savivaldybės administracijos struktūrinio teritorinio padalinio – filialo - seniūnijos veiklą, tvarkyti seniūnijos reikalus, įgyvendinti savivaldos institucijų sprendimus seniūnijos veiklos klausimais, vykdyti gyvenamosios vietos deklaravimo duomenų ir gyvenamosios vietos nedeklaravusių asmenų apskaitos dokumentų tvarkymą ir vykdyti seniūno funkcijas jam nesant. 
                                                   III SKYRIUS

                                              VEIKLOS SRITYS
3. Šias pareigas einantis valstybės tarnautojas vykdo bendrosios veiklos srities - dokumentų, personalo ir  turto valdymo ir priežiūros, ūkinės veiklos organizavimo - funkcijas.
IV SKYRIUS

 SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI
4. Valstybės tarnautojas, einantis šias pareigas turi atitikti šiuos specialiuosius reikalavimus:
4.1. turėti  aukštąjį universitetinį arba aukštąjį koleginį išsilavinimą;

4.2. būti susipažinusiam su Lietuvos  Respublikos įstatymais,  Lietuvos  Respublikos Vyriausybės   nutarimais   ir  kitais   teisės  aktais,   reglamentuojančiais  vietos  savivaldą,  viešąjį administravimą, valstybės tarnybą bei personalo valdymą;

4.3. mokėti valdyti, kaupti, sisteminti, apibendrinti informaciją, sklandžiai dėstyti mintis raštu ir žodžiu, savarankiškai planuoti ir organizuoti savo darbinę veiklą; 

4.4.  turėti ne mažesnį kaip 1 metų darbo stažą viešojo administravimo srityje;
4.5. mokėti dirbti šiomis kompiuterinėmis programomis: MS Word, MS Excel, MS Outlook, Internet Explorer;

4.6. išmanyti dokumentų rengimo ir įforminimo bei raštvedybos taisykles.

V SKYRIUS

ŠIAS PAREIGAS EINANČIO VALSTYBĖS TARNAUTOJO FUNKCIJOS
5. Šias pareigas einantis valstybės tarnautojas atlieka šias funkcijas:

5.1. rengia seniūnijos seniūno įsakymus veiklos, personalo, atostogų klausimais,  raštus, leidimus ir kitus dokumentus fiziniams ir juridiniams asmenims, siekiant užtikrinti seniūnijai pavestų funkcijų įgyvendinimą.
5.2. rengia su personalo valdymo funkcijomis susijusius dokumentus, įgyvendinant personalo valdymo funkcijas. 

5.3. Lietuvos Respublikos Notariato įstatymo,  Civilinio kodekso ir  Vietos savivaldos įstatymo nustatyta tvarka rengia dokumentus, reikalingus notariniams veiksmams atlikti, įgyvendinant LR notariato įstatymą ir LR Civilinį kodeksą.
5.4. dalyvauja organizuojant viešųjų paslaugų teikimą ir (arba) prižiūrint, kaip teikiamos viešosios paslaugos, teikia pasiūlymus savivaldybės administracijai dėl viešųjų paslaugų teikimo gerinimo. 

5.5. teikia seniūnui pasiūlymus, želdinių tvarkymo,  kultūrinės bei sportinės veiklos srityse, siekiant veiklos tobulinimo šiais klausimais. 

5.6. organizuoja raštvedybą pagal norminių ir metodinių dokumentų reikalavimus, ruošia ir perduoda seniūnijos dokumentų bylas į valstybinį archyvą, įgyvendinant LR dokumentų ir archyvų įstatymą. 

            5.7. tvarko gyvenamosios vietos deklaravimo duomenų ir gyvenamosios vietos neturinčių asmenų apskaitą, išduoda seniūnijos aptarnaujamos teritorijos gyventojams LR gyvenamosios vietos deklaravimo įstatyme nustatytus, taip pat įstatymuose numatytus kitus faktinę padėtį patvirtinančius dokumentus. 

            5.8. siekiant užtikrinti kapinių priežiūrą, rengia, teikia seniūnui pasirašyti ir išduoda leidimus laidoti, tvarko laidojimo dokumentaciją.

            5.9. seniūno pavedimu atstovauja seniūniją įvairiose įstaigose ir organizacijose, siekiant išspręsti seniūnijos gyventojų keliamas problemas bei uždavinius
5.10. nesant seniūno (ligos, atostogų, komandiruotės metu ir kitais atvejais), laikinai vykdo seniūno funkcijas, siekiant užtikrinti seniūnijai pavestų funkcijų įgyvendinimą.
5.11. padeda organizuoti seniūnijos aptarnaujamos teritorijos gyvenamųjų vietovių bendruomenių atstovų – seniūnaičių rinkimus, juos protokoluoja. Protokoluoja seniūnijos pasitarimus.

 5.12. vykdo kitus nenuolatinio pobūdžio seniūno pavedimus, kad būtų pasiekti savivaldybės strateginiai tikslai. 

 5.13. dalyvauja komisijų ir darbo grupių darbe tam, kad būtų reikiamai atliekamos seniūnijos funkcijos.
VI SKYRIUS

 ŠIAS PAREIGAS EINANČIO VALSTYBĖS TARNAUTOJO PAVALDUMAS
 6. Šias pareigas einantis valstybės tarnautojas tiesiogiai pavaldus seniūnijos seniūnui.
_____________________________________________

      Susipažinau:

   ..............................................................     .......................................     ............................................

                 ( Valstybės tarnautojo pareigos)                                  (parašas)                                   (vardas, pavardė)

  .....................................................
                              (data)
